stanford-oval/wikipedia huggingface dataset:
Lajiutuminen
Maantieteellinen lajiutuminen > Parapatrinen lajiutuminen

Parapatrisessa lajiutumisessa homogeeninen populaatio pirstoutuu tai osa populaatiosta asettuu uudelle alueelle, mutta yksilöt voivat kuitenkin edelleen siirtyä populaatiosta toiseen. Jos kummankin populaation ympäristöolot tekevät valinnasta erilaisen, syntyy paikallisia sopeutumisia ja lopulta uusia lajeja. Samalla kuitenkin yksilövirta populaatioiden välillä aiheuttaa niiden geneettistä yhdenmukaistumista, joka on sopeutumiselle vastakkainen voima. Tällöin ratkaisevaa on yksilöiden parinvalinta. Jos yksilöt valitsevat itsensä näköisen pariutumiskumppanin, suotuisimman ominaisuuden kantajat pariutuvat samankaltaisten yksilöiden kanssa, jolloin erilaistumista tapahtuu geenivirrasta huolimatta.
Maantieteellinen lajiutuminen > Sympatrinen lajiutuminen

Sympatrinen lajiutuminen tapahtuu yhdellä ja samalla maantieteellisellä alueella. Koska samalla alueella elävät yksilöt pariutuvat normaalisti keskenään, ja geneettiset erot näin jatkuvasti tasoittuvat, sympatrista lajiutumista tapahtuu vain tietyin edellytyksin. Niistä tärkein on se, että pariutuminen ei saa olla sattumanvaraista, vaan sen tulee tapahtua samankaltaisten yksilöiden kesken. Sympatrista lajiutumista voi tapahtua ainakin kolmella eri tavalla: kun populaatio leviää uudelle isäntälajille, seksuaalivalinnan johdosta, ja ekolokeroiden erilaistumisen kautta.
Risteytyminen

Kahden lajin risteytyminen voi joskus johtaa kokonaan uuden lajin syntymiseen. Risteymien kelpoisuus on yleensä huonompi kuin kantalajien, mutta joskus risteymällä on kantalajeja vähemmän sukusiitosta, tai se sopeutuu ympäristöönsä niitä paremmin, jolloin valinta suosii sitä. Risteymistä syntyneitä lajeja ovat esimerkiksi vihersammakko ja ruotsinraunioyrtti. Eräs risteytymisen seurauksen erikoistapaus ovat liskot, joilla yhden lajin naaraat pariutuvat toisen lajin koiraan kanssa, ja naaraan geenit kahdentuvat jälkeläisessä koiraan geenien lakatessa toimimasta. Tällaiset jälkeläiset ovat siis emonsa kopioita.
Polyploidia

Yksinkertainen mutta harvinainen lajin syntymekanismi on polyploidia. Se tarkoittaa sitä, että uusi yksilö saa moninkertaisen kromosomiston. Tällainen lajin synty on hyvin yleistä kasveilla, mutta sitä esiintyy myös esimerkiksi kaloilla ja sammakoilla.
Aiheesta muualla

Wikimedia Commonsissa on kuvia tai muita tiedostoja aiheesta .
Opetusvideo lajiutumisesta (Opetus.tv) youtube
BBC: Two species become one in the lab (englanniksi)
Lajiutumisen mekanismeja.
Kaavio keinotekoisesta banaanikärpäsillä tehdystä kokeesta. Populaatio jaettiin kahteen osaan, joista toiselle syötettiin maltoosi- ja toiselle tärkkelyspohjaista ruokaa. Usean sukupolvien jälkeen populaatiot yhdistettiin, mutta kärpäset valitsivat yhä kumppanikseen omasta populaatiostaan peräisin olevia jäseniä.
Induktanssi

Induktanssi (itseinduktanssi, tunnus L) kuvaa kelan, käämin tai muun yleisen johdinsilmukan kykyä vastustaa sen läpi kulkevan sähkövirran muutosta. Induktanssin SI-järjestelmän mukainen yksikkö on henry (tunnus H).  Myös suora johdin, jonka läpi kulkee sähkövirta, muodostaa ympärilleen magneettikentän. Siten kaikilla johtimilla on ainakin jonkin verran induktanssia.
Induktanssin määritelmä

Sähkövirran muutos indusoi esimerkiksi kelaan sähkömotorisen voiman (smv), jonka suuruus saadaan Faradayn induktiolaista. Lenzin lain mukaan tämä indusoitunut smv pyrkii vastustamaan virran muutoksia.  Induktanssi lasketaan silmukkaan indusoituneen sähkömotorisen voiman  {\mathcal {E}} tai jännitteen  -E_{ind}  ja sähkövirran muutosnopeuden dI/dt suhteena:
Mikäli käämin induktanssi on suuri, pienikin virranmuutos, käytännössä korkeampi taajuus, aiheuttaa suuren sähkömotorisen voiman, joka vastustaa virran muutosta, eli mitä suurempi induktanssi sitä matalampia taajuuksia vaimenee.(Huomaa että smv on käämissä piiriin indusoituvan jännitteen vastaluku).selvennä Piirin induktanssia voidaan siis käyttää vaimentamaan äkillisiä sähkövirran muutoksia.
Induktanssi voidaan yhtäpitävästi laskea myös kierrosmäärän N ja magneettivuon Φ tulon ja kelassa kulkevan virran suhteena,
Toisinaan laskuissa käytetään suuretta käämivuo (engl. flux linkage, winding flux tai flux across the winding),
Induktanssi L voidaan tällöin määritellä käämivuoksi virtayksikköä kohti.
Kelojen induktanssien laskukaavoja

Ferriittirenkaalle käämityn kelan induktanssi voidaan laskea seuraavasta kaavasta:
missä
Kelasydämelle käämityn kelan induktanssin määrittäminen perustuu usein myös AL-lukuun. Sydämelle ilmoitettava AL-luku, jonka yksikkönä käytetään usein nH/n² tarkoittaa, miten paljon nanohenryjä induktanssia saadaan käämin kierrosmäärän (n) neliötä kohti.
Induktanssin mittaaminen

Induktanssin mittaaminen perustuu yleensä kelan impedanssin mittaamiseen jollakin vaihtojännitteellä. Käytännön kelat ovat usein varsin häviöisiä eli reaktanssi voi poiketa impedanssista merkittävästi. Induktanssi voidaan määrittää reaktanssin ja mittaustaajuuden perusteella, mutta tarkkaan mittaukseen pitää ottaa huomioon kelan resistanssikin. Induktanssin mittaamiseen on erityisiä LCR-mittareita.
Kelan induktanssi voidaan määrittää myös rakentamalla resonanssipiiri tunnetun kapasitanssin kanssa. Induktanssi voidaan laskea piirin kapasitanssin ja resonanssitaajuuden perusteella.
Kirjallisuutta

Voipio, Erkki: Sähkö- ja magneettikentät.  (Moniste 381)  Espoo:  Otakustantamo, 1987.  ISBN 951-672-038-2
Autuas Innocentius XI

| Innocentius XI |
| --- | --- |
 Paavi Innocentius XI
Henkilötiedot
Koko nimi:  Benedetto Odescalchi
Syntynyt: 16. toukokuuta 1611 Como, Milanon herttuakunta
Kuollut: 12. elokuuta 1689 (78 vuotta) Rooma, Kirkkovaltio
Paavi
Paavius alkoi:  21. syyskuuta 1676
Paavius päättyi:  12. elokuuta 1689
Edeltäjä:  Klemens X
Seuraaja:  Aleksanteri VIII
Innocentius XI:n hauta.
Autuas Innocentius XI, syntymänimeltään Benedetto Odescalchi (1611–1689), oli paavina 21. syyskuuta 1676 – 12. elokuuta 1689. Hän uudisti Vatikaanin hallintoa ja laati kardinaaleille tiukat ohjeet nepotismia vastaan. Hän lähetti edustajansa Englantiin ensimmäisenä paavina sataan vuoteen. Koko valtakautensa ajan Innocentius joutui kilpailemaan vallasta Ranskan Ludvig XIV:n kanssa.
Innocentius XI:n aloitteesta Leopold I:n hallitsema Pyhä saksalais-roomalainen keisarikunta, Juhana III Sobieskin Puola-Liettua ja Marcantonio Giustinianin Venetsian tasavalta muodostivat Pyhänä liigana tunnetun sotaliiton Osmanien valtakuntaa vastaan vuonna 1684.
Innocentius haluttiin julistaa pyhäksi jo vuonna 1714, mutta Ranskan vastustuksen takia aloite hylättiin. Sen sijaan Innocentius julistettiin autuaaksi vuonna 1956.
Inkeri (nimi)

| Inkeri |
| --- | --- |
Nimipäivä:   
– suomenkielinen:  5. lokakuuta
– ruotsinkielinen:  –
– ortodoksinen:  –
Muunnelmia:  Inker, Inka
Vastineita eri kielissä:  Ingrid
Nimen alkuperä:  Inger
Infobox OKNimi-testi OK: 
Inkeri on suomalainen naisen etunimi.
Inkeri on suomalainen muoto ruotsalaisesta nimestä Inger, joka on peräisin muinaisskandinaavisesta nimestä Ingifridh (nykyinen Ingrid), jonka nimet osat merkitsevät 'Ing-jumalaa' ja 'kaunista'. Nimi on esiintynyt Suomessa jo muinaisaikana, sitä todistavat monet paikannimet, esimerkiksi Inkerinmaa, josta on johdettu suomalaisten heimon nimi inkeriläiset. Kansanvalistusseuran kalenterissa Inkeri oli vuodesta 1882 ja Suomen almanakassa vuodesta 1891 lähtien.
Digi- ja väestötietoviraston tietojen mukaan vuoden 2019 loppuun mennessä Inkeri-nimen on saanut 62 074 naista ja muutama mies.
Tunnettuja Inkereitä

Inkeri Aalto (1923–2017), näyttelijä
Inkeri Anttila (1916–2013), oikeustieteen professori ja kriminologi, oikeusministeri 1975
Inkeri Elomaa (s. 1942), lääkäri, syövän tutkija ja professori
Inkeri Fält (s. 1940), keihäänheittäjä
Inkeri Harmaja (1898–1978), hovioikeudenneuvos
Inkeri Harri (1914–1988), julkkiskampaaja
Inkeri Kajava (1909–2002), lastenkirjailija
Inkeri Karvonen (s. 1942), lastenkirjailija
Inkeri Kerola (s. 1957), keskustalainen poliitikko
Inkeri Ketola (1933–2005), iskelmälaulaja
Inkeri Kilpinen (1926–2018), näytelmäkirjailija
Inkeri Koskinen, tieteenfilosofi ja yliopistonlehtori
Inkeri Lehtinen (1908–1997), kommunistipoliitikko
Inkeri Lehtonen, o.s. Talvitie (1937–2004), yleisurheilija ja koripalloilija
Inkeri Leivo (1944–2010), keramiikkataiteilija
Inkeri Luoma-aho (1936–2015), näyttelijä
Inkeri Marjanen (1912–1976), elokuvakäsikirjoittaja
Inkeri Mertanen (s. 1949), näyttelijä
Inkeri Niemi (s. 1996), jalkapallomaalivahti
Inkeri Numminen (1938–1995), toimittaja, poliitikko ja tiedotuspäällikkö
Inkeri Näätsaari (s. 1950), kirjastotoimenjohtaja, kirjastonhoitaja ja kirjailija
Inkeri Pihlaja (1900–1970), kirjailija
Inkeri Pilkama (s. 1945), televisio-ohjaaja
Inkeri Rantasalo (1917–2010), konserttilaulaja ja pianisti
Inkeri Relander (1888–1945), viihdekirjailija
Inkeri Siegberg, Inni Siegberg (1892–1965), taidemaalari
Inkeri Simola-Isaksson (1930–2012), musiikkipedagogi, musiikinopettaja ja musiikkiliikunnan lehtori
Inkeri Siukonen (1927–2014), pianisti ja pianopedagogi
Inkeri Suvio (1929/1930–2024), näyttelijä
Inkeri Taube (1900–1967), kirjailija ja suomentaja
Inkeri Toikka (1931–2009), lasitaiteilija
Inkeri Tuomikoski (1935–2004), kirjallisuuden suomentaja
Inkeri Uusmaa (s. 1957), kirjailija
Inkeri Vehmas-Thesslund (s. 1947), kielitieteilijä ja professori
Inkeri Venho (s. 1988), koripalloilija
Inkeri Vikainen (1914–1994), kasvatustieteen professori
Inkeri Virtanen (1921–1962), SKDL:n kansanedustaja
Inkeri Wallenius (s. 1947), ääninäyttelijä
Kuvitteellisia Inkereitä

Imatran Inkeri, Imatran kaupungin henkilöitymä; joka kesä valitaan uusi Imatran Inkeri
Inkeri, tyttö laulussa "Tiu tau tilhi"
Inkeri, henkilöhahmo Jussi Kukkosen romaanissa Ratavartijan kaunis Inkeri ja samannimisessä elokuvassa
Innocentius XII

| Innocentius XII |
| --- | --- |
 Paavi Innocentius XII
Henkilötiedot
Koko nimi:  Antonio Pignatelli
Syntynyt: 13. maaliskuuta 1615 Spinazzola, Napolin kuningaskunta
Kuollut: 27. syyskuuta 1700 (85 vuotta) Rooma
Paavi
Paavius alkoi:  12. heinäkuuta 1691
Paavius päättyi:  27. syyskuuta 1700
Edeltäjä:  Aleksanteri VIII
Seuraaja:  Klemens XI
Innocentius XII kuvattuna mitaliin.
Innocentius XII, syntymänimeltään Antonio Pignatelli, (13. maaliskuuta 1615, Spinazzola, Italia – 27. syyskuuta 1700, Rooma, Italia) oli paavina 12. heinäkuuta 1691 – 27. syyskuuta 1700. Hän syntyi yhteen Sisilian aristokraattisimmista perheistä, ja opiskeli jesuiittojen koulussa Roomassa.
Heti valintansa jälkeen Innocentius XII hyökkäsi nepotismia vastaan – se oli ollut yksi eniten paavien arvovaltaa heikentäneitä tekijöitä. Innocentius julisti bullassaan, että paavit eivät enää koskaan saisi luovuttaa kiinteistöjä, toimistoja tai tulonlähteitä sukulaistensa käyttöön, ja kardinaaliksi paavi saisi nimittää sukulaisensa vain, jos tämä olisi "muutoin sopiva". Hän panosti hyväntekeväisyyteen todeten: "Köyhät ovat veljenpoikiani", asettaen näin tulonsiirtonsa vähävaraisille vastakkain edeltäjiensä harjoittaman nepotismin kanssa.
Indokiina

Indokiinan määritelmä:
  Luetaan aina kuuluvaksi alueeseen
  Luetaan usein kuuluvaksi alueeseen
  Luetaan joskus kuuluvaksi alueeseen
Indokiina eli Taka-Intia on alue Kaakkois-Aasiassa. Siihen kuuluvat Kambodža, Laos, Länsi-Malesia, Myanmar, Singapore, Thaimaa ja Vietnam.
Alueen on katsottu olevan sekoitus intialaista ja kiinalaista kulttuuria, mistä se on saanut nimensä.
Poliittinen jako

Indokiinan kaikki maat ovat ASEANin jäseniä.
Poliittinen jako > Valtiot

| Valtio | Pinta-ala (km2) | Väkiluku (2009) | Väestötiheys  (/km2) | Pääkaupunki | valtiomuoto | viralliset kielet | valuutta | BKT USD (2009) | BKT per asukas (2009) |
| --- | --- | --- | --- | --- | --- | --- | --- | --- | --- |
|  Kambodža | 181 035 | 14 805 000 | 82 | Phnom Penh | perustuslaillinen monarkia | khmer | Kambodžan riel | 10 900 000 000 | $800 |
|  Laos | 236 800 | 6 320 000 | 27 | Vientiane | kansantasavalta | lao | Laosin kip | 5 721 000 000 | $900 |
|  Malesia | 329 847 | 28 318 000 | 83 | Kuala Lumpur | perustuslaillinen monarkia | malaiji | Malesian ringgit | 191 400 000 000 | $14 900 |
|  Myanmar | 676 578 | 50 020 000 | 74 | Naypyidaw | liittotasavalta | burma | kyat | 26 820 000 000 | $500 |
|  Singapore | 710,2 | 4 987 600 | 7 023 | Singapore | tasavalta | englanti, mandariinikiina, malaiji, tamili | Singaporen dollari | 177 100 000 000 | $35 500 |
|  Thaimaa | 513 120 | 67 764 000 | 132 | Bangkok | perustuslaillinen monarkia | thai | Thaimaan baht | 263 500 000 000 | $3 900 |
|  Vietnam | 331 210 | 88 069 000 | 265 | Hanoi | kansantasavalta | vietnam | Vietnamin đồng | 97 120 000 000 | $1 100 |
Historia

Indokiinan nimi yhdistetään yleensä tanskalais-ranskalaiseen maantieteilijään Conrad Malte-Bruniin, joka viittasi alueeseen termillä indo-chinois vuonna 1804, ja skotlantilaiseen kielitieteilijään John Leydeniin, joka taasen käytti termiä Indo-Chinese kuvaillakseen alueen asukkaita ja heidän kieliään vuonna 1808.
Kartta Indokiinasta vuodelta 1886.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Indochina
Maantiede

Valtaosa Indokiinasta on metsäistä ylänköä tai vuoristoa. Indokiinassa kasvaa suuria sademetsiä, joita on kuitenkin pitkään hävitetty laajoilla hakkuilla. Hakkuut uhkaavat alueen eläimistön ja kasviston korkeaa biodiversiteettiä.
Indokiinan joet ovat elinehto miljoonille ihmisille. Mekongin ja Punaisenjoen suistot ovat hedelmällisiä ja laajalti viljeltyjä alueita. Kambodžassa sijaitseva Tonle Sapin järvi kutistuu olemattomiin kuivalla kaudella ja sadekauden aikana se tapaa kasvaa Kaakkois-Aasian suurimmaksi makean veden altaaksi.
Indokiinaksi ei aina lasketut Thaimaa, Malesia ja Myanmar poikkeavat hieman Ranskan entisistä siirtomaista. Thaimaassa metsäisten ylänköjen ja soisten rannikoiden lisäksi löytyy myös savannia. Maan keskiosassa olevat tasangot ovat tärkeitä viljelysmaita. Bengalinlahden rannalla oleva alanko, etenkin Iravadijoen suisto, on Myanmarin asutuimpia sillä maan pohjoisosa on huonokulkuista vuoristoa.
Malakan niemimaan sisäosaa hallitsevat poimuvuoret, joiden juurella on kapea tasainen rannikkovyöhyke ennen merta. Rantavyöhyke on matalaa ja soista alankoa, jota halkoo lukuisat joet.
Indokiinassa vallitsee kostea trooppinen ilmasto, joka suosii alueelle omaperäistä orientaalista eliökuntaa.
Aiheesta muualla

Kuvia tai muita tiedostoja aiheesta Indokiina Wikimedia Commonsissa
Käännös suomeksi
Interpersoonallinen psykoterapia

Interpersoonallinen psykoterapia (IPT) on aikarajattu ja vaiheittain etenevä erityisesti masennuksen hoitoon kehitetty terapiamuoto. IPT:n on kehittivät Gerald L. Klerman ja Myrna M. Weissman, jotka tutkimusryhmänsä kanssa 1984 tekivät psykoterapiaohjeiston vaihtoehdoksi ja lisäksi masennustilan lääkehoidolle. Työ perustui jo käytössä olleisiin terapiakäytäntöihin ja depression lääketieteelliseen malliin. Ajatuksena oli erityisesti hoidon tehon tieteellinen todentaminen. IPT:n vaikuttavuutta on tutkittu laajalti ja siitä on tehty sovelluksia useiden psykiatristen sairauksien hoitoon (depressio, PTSD, paniikkihäiriö, sosiaalinen fobia, epävakaa persoonallisuushäiriö, syömishäiriöt (bulimia) ja kaksisuuntainen mielialahäiriö).
Suomeen IPT on rantautunut, koska masennuksen esiintyvyys on lisääntynyt ja on tarvittu erityisesti sitä varten kehitetty hoitomuoto. Suomessa IPT:tä käytetään polikliinisessä depression hoidossa monilla paikkakunnilla.
IPT:ta voidaan käyttää kunhan on tehty psykodiagnostinen tutkimus sekä kartoitettu ajankohtainen elämäntilanne haastattelun ja lähisuhteiden kartoituksen avulla. Tämän pohjalta voidaan fokusoida hoito keskeiselle ongelma-alueelle, rajata hoidon aika ja keskittyä potilaan nykyisiin ihmissuhteisiin, joka on selkein ero verrattuna aikuisten pitkään psykodynaamiseen terapiaan. IPT on lyhytkestoinen hoitomuoto, jonka kesto on ennakolta sovittu ja kestää vähintään 12 korkeintaan 16 viikoittaista ennalta sovittua istuntoa silloin, kun on kyse depression akuutista hoidosta. Viikoittaista harvajaksoisempaa hoitoa ei suositella.lähde?
IPT:ssa ajatellaan, että negatiiviset tapahtumat voivat johtaa mielialan laskuun. Tällä tavoin masentunut ihminen helposti vähentää sosiaalista toimintakykyään ja altistuu uudelleen negatiivisille tapahtumille. IPT-terapiassakävijä voi käyttää mainitun yhteyden ymmärtämistä ongelmiensa ratkaisussa. Yhteyden ymmärtäminen myös sinänsä lieventää masennusta. IPT:ssa ajatellaan lisäksi, että pelkkä ymmärtäminen ei takaa hoidon onnistumista, vaan on kyse myös elämän konkreettisesta muuttamisesta.lähde?
Kokeneelle psykoterapeutille IPT on hyvä työkalu depressiivisten potilaiden hoidossa, varsinkin hoidon alkuvaiheessa. IPT on etenemiseltään varsin nopeaa. Tavoitteena on, että potilaat hyötyisivät ajallisesti asetettujen tavoitteiden saavuttamisesta.lähde?
IPT:n toimintatapa on melko lähellä psykodynaamista terapiaa, mutta monet interventiot ovat yhteneväisiä kognitiivisten terapioiden kanssa.lähde?
Toisaalta pitkässä psykodynaamisessa terapiassa hoidon tavoitteena voidaan usein kuvata olevan pitkäaikaisten ongelmien ratkaiseminen ja persoonallisuuden rakenteiden aiheuttamat vaikeudet. Pidempi hoito tulee kysymykseen potilailla, jotka eivät ole hyötyneet IPT:sta, tai joilla on  persoonallisuushäiriöstä johtuvia ongelmia. Näissä tapauksissa terapiatyö voi jatkua joko saman psykoterapeutin ohjauksessa, mikäli hänellä on riittävä koulutus ja yhteistyön jatkaminen katsotaan tarpeelliseksi, tai potilas voidaan ohjata toiselle psykoterapeutille.lähde?
Laineen Kasperi

| Kasperi Laine |
| --- | --- |
 Laineen Kasperi esiintymässä Turussa 11. helmikuuta 2010.
Henkilötiedot
Syntynyt: 1978 Kokkola
Ammatti:  rap-artisti tuottaja DJ musiikin maisteri äänisuunnittelija säveltäjä
Muusikko
Taiteilijanimi:  Laineen Kasperi Kasperi Laine Laine Kasperi Kontackto
Laulukielet:  suomi
Tyylilajit:  rap
Yhtyeet:  Kaucas Heikki Budi Orkesteri Palava Kaupunki Orkesteri
Levy-yhtiöt:  BV² Produktions Ähky Records 3rd Rail music Fullsteam Records Monsp Records
  [ Muokkaa Wikidatassa ] [ ohje ]  
Laineen Kasperi (oikealta nimeltään Kasperi Laine, s. 1978 Kokkola) on Lappeenrannasta kotoisin oleva, nykyään helsinkiläistynyt rap-artisti, -tuottaja, äänisuunnittelija ja DJ. Hän on tullut tunnetuksi Kaucas-nimisen hip hop -yhtyeen jäsenenä. Laine muutti Lappeenrannan Voisalmeen ollessaan kolmevuotias.
Ura

Laine valmistui Helsingin Teatterikorkeakoulusta äänisuunnittelijaksi vuonna 2007. Laineen Kasperi on julkaissut Ähky Recordsin kautta albumit Seis. (2007) ja Saatana saapuu Sörnäisiin (2008). Häneltä ilmestyi tupla-cd Olet tässä / Du är här / You are here 17. helmikuuta 2010. Tällä hetkellä Laineen Kasperi kiertää yhtyeensä Palava Kaupunki Orkesterin kanssa keikoilla, sekä Oi Pojat! -kiertueella Raappanan, Asan sekä Puppa J:n kanssa.
Laine julkaisi vuonna 2004 Kontackto-aliaksella BV² Produktionsin kautta levyn Kasperi Laine & Kummitusorkesteri. Laineen Kasperi on ollut tuottamassa Julma-Henri & Syrjäytyneiden - Al-Qaida Finland -albumia. Hän on myös toiminut muun muassa Asan keikka-DJ:nä ja vieraillut tämän Foetida-Pro Promo -mixtapella.
Laineen Kasperi ja Julma-Henri julkaisivat Outo nauha -nimisen kuunnelman lokakuussa 2009. Sen kappaleesta "Meitsi on matafaka" julkaistiin musiikkivideo heinäkuussa 2009. Levy sai paljon kritiikkiä basso.fi keskustelufoorumilla. Outo nauha nousi Suomen virallisen albumilistan 22. sijalle.
Laineen Kasperin neljäs sooloalbumi Pako-Laine julkaistiin Ähky Recordsin kautta 20. kesäkuuta 2012. Se nousi Suomen virallisen listan sijalle 37. Syksyllä 2011 musiikkivideon kera julkaistu "Poutaa" -kappale ei päätynyt albumille. Pako-Laineen kappaleesta "7 miljardia soluttautujaa" julkaistiin musiikkivideo elokuussa 2012.
Laineen Kasperi on oman soolotuotannon lisäksi toiminut myös lauluntekijänä muutamille rap-artisteille kuten Stepalle jonka kappaleessa Ei hän vierailee Säkän kanssa.
Joulukuussa 2016 Kasperi Laine palkittiin opetus- ja kulttuuriministeriön vuosittain jakamalla Suomi-palkinnolla. Suomi-palkinto annetaan merkittävästä taiteellisesta urasta.
Kaucas

Kaucas on Laineen Kasperin, Aztran (ent. Hullu A), Raipatin (ent. Tuomari), Hahon, KD:n ja PL:n muodostama hip hop -yhtye.
Diskografia

Kasperi Laine & Kummitusorkesteri (2005)
Seis. (2007)
Saatana saapuu Sörnäisiin (2008)
Outo nauha (2009,  Julma-Henrin kanssa)
Olet tässä / Du är här / You are here (2010)
Pako-Laine (2012)
Laineen Kasperi & Palava Kaupunki (2015)
Vihapuheita ja rakkauslauluja  (2018)
Psyko Cowboy (2020)
God Damington (2022)
Rare (2022)
Dope (2024)
Diskografia > Musiikkivideot

”Sitä ei kestä” (2007)
”Sitten kun” (2009)
”Laittakaa miut hoitoon” (2010)
”Poutaa” (2011)
”7 miljardia soluttautujaa” (2012)
”28° Varjossa” (2015)
”Suomi-Kräppiä” feat. Ismo Alanko (2015)
”Tehdään jotain tyhmää” (2018)
"Järki Korhonen feat. Asa" (2020)
"Lappeenranta feat. Raipati" (2020)
"Chomolungma feat. Sairas T" (2020)
"Harapaine In My Mind feat. Raipati" (2021)
"Clintti" (2021)
"Kouvola Lokakuussa" (2022)
"Liiikaaa" (2022)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Steen1 | "Huvipuiston takana" | Varasta pomolta | Kaucas | 2005 |
| Asa | "Kaupunkijärkeä/Säätö rok" | Foetida-Pro Promo | Ali Bhutto | 2007 |
| Julma-Henri & Syrjäytyneet | "020107" | Al-Qaida Finland | Reh Dogg | 2007 |
| Giant Räbät | "Järjen häivii" | 1. erä |  | 2008 |
| Aztra | "Kauppa käy" | Outoja päiviä |  | 2008 |
| Heinis | "Tele-telepatiaa" | Säätöpossu | Pyhimys | 2008 |
| Aisti & Emeto | "Maammelaulu" | Exitus |  | 2009 |
| Jani Ryi | "Tervetuloo skutsiin" | – |  | 2009 |
| Stepa | "Ei" | Made in Sodankylä |  | 2010 |
| Aztra | "Öis" | Öis | Raipati | 2010 |
| Aztra | "Mite siel?" | Öis |  | 2010 |
| Emesis | "Hereille nyt" | Univelka |  | 2011 |
| AR2 | "Täydellinen tiistai" | Kompilaatio |  | 2011 |
| Jodarok | "Peittoo kiskoo" | Valvo viiteen nuku kolmeen (uusi painos) |  | 2012 |
| DJ Polarsoul | "Läpsäsen sisäistä ämmääni" | Pilvilinna | Lempi-Joe & Tykopaatti | 2013 |
| Ronskibiitti | "Intiaanitalvi" | Las Italo | Kaucas | 2015 |
Diskografia > Kaucas > Albumit

Saastaa suusta (2003)
Lopunajanlaulut 2006 (2006)
Diskografia > Kaucas > Singlet

"Saimaanrannalta" (2006)
Diskografia > Kaucas > Omakustanteet

Extacy East (1998)
Kaucas (2000)
Kaikki kaukana LP (2003)
Jääksjämät? 95–04 (2004)
Aiheesta muualla

Laineen Kasperi Myspacessa (englanniksi)
Seis.-levyarvostelu Soundi.fi-verkkosivulla (Arkistoitu – Internet Archive)
Julkaistu Numerossa 8/2008: Laineen Kasperi: Saatana saapuu Sörnäisiin(Ähky). Soundi. Arkistoitu 29.4.2013.
Laineen Kasperi Ähky Recordsin sivustolla (Arkistoitu – Internet Archive)
Laineen Kasperin haastattelu Redrum-187 -sivustolla
Laineen Kasperi Tekijänä -sarjassa Ylen sivustolla (Arkistoitu – Internet Archive)
Männynväli, Emilia: Laineen Kasperi: ”Ennen laulettiin että mä rakastan sua, nykyään että sä rakastat mua”. Kansan uutiset 10.4.2023.
| n k Laineen Kasperi |
| --- | --- |
Studioalbumit:  Kasperi Laine & Kummitusorkesteri  Seis.  Saatana saapuu Sörnäisiin  Outo nauha  Olet tässä / Du är här / You are here  Pako-Laine  Laineen Kasperi & Palava Kaupunki  Vihapuheita ja rakkauslauluja  Psyko Cowboy  God Damington  Rare  Dope 
Musiikkivideot:  ”Sitä ei kestä”  ”Sitten kun”  ”Laittakaa miut hoitoon”  ”Poutaa”  ”7 miljardia soluttautujaa”  ”28° Varjossa”  ”Suomi-Kräppiä”  feat. Ismo Alanko   ”Tehdään jotain tyhmää”  ”Järki Korhonen” feat. Asa  ”Lappeenranta” feat. Raipati  ”Chomolungma” feat. Sairas T  ”Harapaine In My Mind” feat. Raipati  ”Clintti”  ”Kouvola Lokakuussa”  ”Liiikaaa” 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Yle